หลังจากปจด.หายถัดไป 1-2วันจะมีอาการปวดท้องน้อยด้านซ้ายลามไปหลัง ปวดเบาหนักสลับไป พร้อมกับมีตกขาวร่วมด้วย บางครั้งสีเหลืองบางครั้งสีเขียว บางครั้งคันบางครั้งไม่คัน ไม่มีกลิ่น มาค่อนข้างมากจนต้องใส่ผ้าอนามัย เป็นแบบนี้มา 3เดือนติดแล้วค่ะ ก่อนหน้าหลายเดือนเป็นที ไปตรวจภายในมา 2-3ครั้งแล้วค่ะ บางครั้งบอกช่องคลอดอักเสบเฉียบพลัน บางครั้งผลปกติ เลยไม่ทราบว่าเป็นอะไรกันแน่ (มีเพศสัมพันธ์ครั้งสุดท้ายเดือน 11/2562 ค่ะ)
สวัสดีค่ะ อาการปวดท้องน้อย เรื้อรัง อาจเกิดจาก-อวัยวะภายในอุ้งเชิงกรานอักเสบ อาจมีตกขาวผิดปกติและมีไข้-กล้ามเนื้อหน้าท้องอักเสบ อาจสัมพันธ์กับท่าทาง มีจุดกดเจ็บชัดเจน-มีเยื่อบุโพรงมดลูกเจริญผิดที่-กระเพาะปัสสาวะอักเสบ อาจมีอาการปัสสาวะแสบขัดร่วมด้วยถ้ามีตกขาวผิดปกติร่วมด้วย จะนึกถึงภาวะทางนรีเวชเช่นอวัยวะภายในอุ้งเชิงกรานอักเสบได้มากแนะนำพบสูตินรีแพทย์และเล่าให้ฟังว่าปวดมาเรื้อรัง เคยมาตรวจหลายครั้งแล้วไม่ดีขึ้น แพทย์อาจต้องส่งตรวจเพิ่มเติมหรืออัลตราซาวน์หน้าท้องเพิ่มการดูแลตัวเองเบื้องต้น ดื่มน้ำมากๆ ไม่กลั้นปัสสาวะ หลีกเลี่ยงการมีเพศสัมพันธ์ไปก่อน งดทำงานหรือยกของหนัก